ജീവനക്കാരും അധ്യാപകരും 2000 വിദ്യാലയം ശുചീകരിക്കും സംസ്ഥാനതല ഉദ്ഘാടനം 23ന് കരമന ഗവ. എച്ച്എസ്എസില് തിരുവനന്തപുരം സംസ്ഥാനത്തെ 2000 പൊതുവിദ്യാലയം എഫ്എസ്ഇടിഒ നേതൃത്വത്തില് ജീവനക്കാരും അധ്യാപകരും ചേര്ന്ന് ശുചീകരിക്കും. 23നും 24നുമാണ് ശുചീകരണം. വിദ്യാലയങ്ങള്ക്ക് ആവശ്യമായ തെര്മല് സ്കാനര്, മാസ്ക്, സാനിറ്റസര്, ഹാന്ഡ് വാഷ് എന്നിവയും സംഭാവനചെയ്യും. തദ്ദേശസ്വയംഭരണ സ്ഥാപനങ്ങളും, സ്കൂള് പിടിഎ എന്നിവ നടത്തുന്ന പ്രവര്ത്തനങ്ങളിലും ജീവനക്കാരും അധ്യാപകരും പങ്കാളികളാകും. ഹെല്പ് ഡെസ്ക് സംവിധാനവും എഫ്എസ്സിടിഒ ഒരുക്കും. വിദ്യാലയ ശുചീകരണത്തിന്റെ സംസ്ഥാന ഉദ്ഘാടനം 23ന് തിരുവനന്തപുരം കരമന ഗവ. എച്ച്എസ്എസില്ഗേള്സ് പൊതുവിദ്യാഭ്യാസ മന്ത്രി വി ശിവന്കുട്ടി നിര്വഹിക്കും. ശുചീകരണത്തില് മുഴുവന് ജീവനക്കാരും അധ്യാപകരും പങ്കാളികളാകണമെന്ന് പ്രസിഡന്റ് എന് ടി ശിവരാജനും ജനറല് സെക്രട്ടറി എം എ അജിത് കുമാറും അഭ്യര്ഥിച്ചു.